rejauldu/bengali-wikipedia huggingface dataset:
সাটিয়াজুরী ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।  ইতিহাস  ভৌগোলিক উপাত্ত আয়তন:  ৮৬৩৯ একর (৩৪,.৩৪বর্গ কিলোমিটার)।  প্রশাসনিক অঞ্চল এই ইউনিয়নটি নিন্মলিখিত গ্রাম নিয়ে গঠিত:  কাইছনাজুরী   ইচ্ছাকুটা   দেউলগাঁও   পনারগাঁও   মঙ্গলেশ্বর  ঐয়াবাদুরা   ঊষাইনগর  হানাঘড়ি  সুন্দরপুর   বাজেদৌলতপুর  কালাপুর   বল্লবপুর  সাটিয়াজুরী  মামদপুর  রতিবল্লবপুর   চিচিরকুট  কাজিরখিল  কৃষ্ণপুর  দৌলতপুর  বাসুদেবপুর  চান্দেরটিলা ছিলামী  সিরাজনগর  আটালিয়া  শেখপাড়া  শাহাপুর  দারাগাঁও  কোনাউড়া  টিলাগাঁও মনদারাগাঁও  খনকারীগাঁও  দারাগাঁও চা বাগান  বরইটিলা  কাকনীমারা  জঙ্গলবাড়ি  শ্রীবাড়ী  ভেরীয়ালী  জনসংখ্যা  তথ্যসূত্র  বিষয়শ্রেণী:চুনারুঘাট উপজেলার ইউনিয়ন
ডা. উবায়দুল কবীর চৌধুরী হলেন বাংলাদেশের একজন প্রখ্যাত চর্মরোগ চিকিৎসক। চিকিৎসা শাস্ত্রে অনন্য সাধারণ অবদানের জন্য ২০২০ সালে তাকে “চিকিৎসাবিদ্যায় স্বাধীনতা পুরস্কার” প্রদান করা হয়।   কর্মজীবন  ১৯৭৪ সালে ঢাকা মেডিকেল কলেজ থেকে এমবিবিএস পাস করেন। পরবর্তীতে ঢাকা মেডিকেল কলেজ হাসপাতালে কর্মরত ছিলেন। ১৯৮৫ সালে ভিয়েনা বিশ্ববিদ্যালয় থেকে চর্মবিজ্ঞান এবং ভেনেরোলজি বিষয়ে উচ্চতর ডিগ্রি নেন।ভিয়েনা ইউনিভার্সিটি হাসপাতাল, আমেরিকান একাডেমি অফ ডার্মাটোপাথোলজিস্ট, হার্ভার্ড মেডিকেল স্কুল, কানাডার ইউনিভার্সিটি অব ব্রিটিশ কলম্বিয়া, ভারতের অল ইন্ডিয়া মেডিকেল ইনস্টিটিউট থেকে চর্ম ও যৌনরোগের উপরে উচ্চতর প্রশিক্ষণ নেন। অবসরের পর শমরিতা মেডিকেল কলেজের অধ্যক্ষ ছিলেন। ২০০৩ সালের পর ফ্যামিলি রেড ক্রিসেন্ট মেডিকেল কলেজ ও হাসপাতালের ডার্মাটোলজি বিভাগের অধ্যাপক হিসেবে কর্মরত। তিনি ছিলেন প্রধানমন্ত্রী শেখ হাসিনার ব্যক্তিগত চিকিৎসক।   পুরস্কার ও সম্মাননা  বাংলাদেশের চিকিৎসা ক্ষেত্রে অসাধারণ অবদানের জন্য ২০২০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   চিকিৎসাবিদ্যায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী বিষয়শ্রেণী:সুনামগঞ্জ জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:জীবিত ব্যক্তি
২২ এপ্রিল ২০২২ তারিখে, আফগানিস্তানের কুন্দুজ-এ সূফি মাওলানা সিকান্দার মসজিদে বোমা হামলা চালানো হয়, যাতে ৩৩ জন নিহত ও ৪৩ জন আহত হয়।   পটভূমি  আফগানিস্তান ১৯৯৬ থেকে ২০০১ সাল পর্যন্ত কঠোর দেওবন্দি ইসলামপন্থী আন্দোলন তালেবান দ্বারা শরিয়া রাষ্ট্র হিসেবে শাসিত ছিল। যুক্তরাষ্ট্র নেতৃত্বাধীন একটি আন্তর্জাতিক জোট ২০০১ সালে আফগানিস্তানে আগ্রাসন চালায় এবং তালেবান শাসনকে উৎখাত করে, যা বিশ বছরব্যাপী তালেবান বিদ্রোহীদের সঙ্গে যুদ্ধে রূপ নেয়। যুদ্ধটি শেষ হয় ২০২১ সালে যুক্তরাষ্ট্রের সম্পূর্ণ সেনা প্রত্যাহারের মাধ্যমে, ফলে প্রায় সমগ্র দেশই তালেবানের নিয়ন্ত্রণে চলে যায়।  ২০১৫ সাল থেকে আফগানিস্তান তালেবান বাহিনী এবং ইসলামিক স্টেট – খোরাসান প্রদেশ (IS-K) এর মধ্যে একটি সশস্ত্র সংঘাতে আক্রান্ত। ২০২১ সালে তালেবান ক্ষমতা দখলের পর, IS-K সরকারবিরোধী বিদ্রোহ শুরু করে এবং একাধিক সন্ত্রাসী হামলার দায় স্বীকার করে। এর মধ্যে রয়েছে কাবুল বিমানবন্দরের আত্মঘাতী বোমা হামলা, যেখানে ১৮৩ জন নিহত হয়। সংগঠনটি কুন্দুজের এক মসজিদে অপর হামলার জন্যও দায়ী, যেখানে অন্তত ৫০ জন উপাসক নিহত হন।  ২০২২ সালের এপ্রিল মাসে বিদ্রোহ পুনরায় চাঙ্গা হয়। ১৯ এপ্রিল, শিয়া হাজারা অধ্যুষিত কাবুলের একটি স্কুলে IS-K সন্ত্রাসীরা বোমা হামলা চালিয়ে ৬ জনকে হত্যা করে। তার আগের দিন সংগঠনটি মাজার-ই-শরিফের একটি মসজিদে বিস্ফোরণ ঘটায়, যাতে ৩৭ জন শিয়া উপাসক নিহত হন।  সূফিরা আফগানিস্তানে একটি সংখ্যালঘু সম্প্রদায় এবং ঐতিহাসিকভাবে তারা সুন্নি সংখ্যাগরিষ্ঠদের দ্বারা নির্যাতনের শিকার হয়েছে, যার মধ্যে রয়েছে IS-K এবং তালেবান।   হামলা  হামলাটি ইমাম সাহেব জেলায় খানকাহ-ই-মাওলবি সিকান্দার মসজিদে দুপুরে সংঘটিত হয়। বিস্ফোরণে একটি দেয়াল সম্পূর্ণ ধ্বংস হয়ে যায় এবং কাচ ছড়িয়ে পড়ে পুরো ঘরে। হতাহতের সংখ্যা ছিল ব্যাপক; এক প্রত্যক্ষদর্শী ধ্বংসাবশেষের মধ্যে "২০ থেকে ৩০টি মরদেহ" দেখার কথা বলেন। আরেকজন স্থানীয় যিনি প্রথম দিকে ঘটনাস্থলে পৌঁছান, জানান: "যারা মসজিদের ভিতরে নামাজ পড়ছিলেন, তারা সবাই আহত অথবা নিহত হয়েছেন।" প্রাথমিকভাবে প্রতিবেদনে বলা হয়েছিল যে দুইজন নিহত এবং ছয়জন আহত হয়েছে, তবে সরকারি মুখপাত্র জাবিউল্লাহ মুজাহিদ পরে জানান যে কমপক্ষে ৩৩ জন নিহত ও ৪৩ জন আহত হয়েছেন।  কোনো গোষ্ঠী দায় স্বীকার করেনি।   আরো দেখুন    ২০১৭ সালে সিনাই মসজিদে হামলা   তথ্যসূত্র   বিষয়শ্রেণী:২১শ শতাব্দীতে মসজিদে হামলা বিষয়শ্রেণী:আফগানিস্তানের মসজিদে বোমা হামলা বিষয়শ্রেণী:আফগানিস্তানে সুফিবাদ
ইয়াজমিন লি (জন্ম: ৩রা জুন, ১৯৮৩) একজন মার্কিন উভকামী পর্নোগ্রাফিক চলচ্চিত্র অভিনেত্রী ও মডেল।   প্রাথমিক জীবন ও পেশা  লি থাই, কম্বোডিয়া, এবং চীনের ঐতিহ্য থেকে এসেছেন। ইয়াজমিন লি কম্বোডিয়ার একটি উদ্বাস্তু পরিবারে জন্মগ্রহণ করেন। ক্যালিফোর্নিয়ার অরেঞ্জ কাউন্টিতে বসবাস শুরু করার আগে তার পরিবার থাইল্যান্ড থেকে ফিলিপাইন্সে গমন করেছিলো। লি ১৮ বছর বয়সে মার্কিন যুক্তরাষ্ট্রের নৌবাহিনীতে যোগ দিয়েছিলেন। কিন্তু কিছুদিন পরেই যৌন-হয়রানির কারণে চাকরি ছেড়ে দিয়েছিলেন। এরপর মাদক বিনোদন ও মেক-আপ শিল্পীর পেশা অনুসন্ধান করেন। তিনি হলিউডে অভিনেত্রীদের মেক-আপ শিল্পী ও মিউজিক ভিডিও সেটে কাজ শুরু করেন।  এরপর তার রুপান্তর শুরু হলে ট্রান্সফোবিক বৈষম্যের কারণে তিনি মেক-আপ শিল্পীর কাজ ছেড়ে দেন এবং পর্ণগ্রাফি সেটে সহকারী হিসেবে কাজ শুরু করেন। তিনি প্রাপ্তবয়স্ক চলচ্চিত্রে কাস্টিং পরিচালকের দায়িত্ব পালন করেন যতদিন না তিনি একজন মহিলার স্থান অর্জন করেন। তারপর থেকে লি একজন পর্নোগ্রাফিক অভিনেত্রী হিসেবে কাজ শুরু করেন।  তিনি দুইবার এভিএন পুরস্কারের জন্য মনোনীত হন।  ২০১০ সালের জানুয়ারি মাসে লি ঘোষণা করেন যে তিনি দুইটি সার্জারী করতে চাচ্ছেন। একটি তার স্তনের কাপ সাইজ বাড়ানোর জন্য ও অপরটি খাৎনা করার জন্য।  Kink.com এর একজন নিয়মিত অভিনেত্রী হিসেবে ২০১১ সালে তিনি "Kinkiest TGirl Domme" পুরস্কার লাভ করেন।Winners Announced for 4th Annual Tranny Awards , AVN, 20 February 2012   মূলধারার উপস্থিতি  তিনি মূলধারার ভূমিকায় নিজের স্থান পাকাপোক্ত করেছেন। বিভিন্ন টেলিভিশন চ্যানেলে তার বিশেষ উপস্থিতি ছিলো। এর মধ্যে The Maury Povich Show এবং The Tyra Banks Show উল্লেখযোগ্য। তিনি পর্নোগ্রাফির বাইরেও বেশ কিছু চলচ্চিত্রে কাজ করেছেন। যেমনঃ ২০১১ সালে ভূতের ছবি Red Ice এবং একই সালে The Hangover Part II উল্লেখযোগ্য।  এছাড়াও লি আমেরিকান সিভিল লিবার্টিজ ইউনিয়নের একজন সক্রিয় সদস্য ছিলেন। এলজিবিটি অধিকার বিষয়ক বিভিন্ন অনুষ্ঠানে তিনি অংশগ্রহণ করতেন।Interview with Yasmin Lee, The Heroines of my life, 7 February 2015Celebrating LGBT History Month, ACLU website, 11 October 2011   পুরস্কার ও মনোয়ন   ২০০৮ এভিএন পুরস্কার মনোনয়ন – বছরের সেরা উভমুখি যৌনতা অভিনেত্রী   ২০০৯ এভিএন পুরস্কার মনোনয়ন – বছরের সেরা উভমুখি যৌনতা অভিনেত্রী  ২০১১ Kink.com পুরস্কার – Kinkiest TGirl Domme  ২০১২ এভিএন পুরস্কার মনোনয়ন – বছরের সেরা সমম্বয় তারকা বছর ও বছরের সেরা উভমুখি যৌনতা অভিনেত্রী   তথ্যসূত্র    বহিঃসংযোগ      (ইংরেজি)  (ইংরেজি)  (ইংরেজি)    বিষয়শ্রেণী:ইংরেজি ভাষার বহিঃসংযোগ থাকা নিবন্ধ বিষয়শ্রেণী:১৯৮৩-এ জন্ম বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:থাই বংশোদ্ভূত মার্কিন পর্নোগ্রাফিক অভিনেত্রী বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন এলজিবিটিকিউ মডেল বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন যুক্তরাষ্ট্রের নৌবাহিনীর নাবিক
thumb|গঙ্গা খাল শ্রীগঙ্গানগর () ভারতের রাজস্থান রাজ্যের শ্রীগঙ্গানগর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৪ মিটার (৫৩৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গঙ্গানগর শহরের জনসংখ্যা হল ২১০,৭৮৮ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে গঙ্গানগর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পরিকল্পিত শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৫:১৯, ৫ ফেব্রুয়ারি ২০২৫ (ইউটিসি) :বিয়াঙ্কা ট্রাম্প   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য পুরস্কার ও পাননি। নাহিয়ানআলাপ ২৩:৪১, ২৪ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নসরত গাজীর মসজিদ বাংলাদেশের বরিশাল জেলার অবস্থিত একটি প্রাচীন মসজিদ ও প্রত্নতাত্ত্বিক স্থাপনা। মসজিদটি নাসিরউদ্দিন নুসরাত শাহ-এর সময়কালে নির্মাণ করা হয়। এটি বাকেরগঞ্জ উপজেলার শিয়ালগুনি গ্রামে অবস্থিত। মসজিদটি বর্তমানে প্রত্নতত্ত্ব বিভাগের সুরক্ষার অধীনে রয়েছে।   ইতিহাস  হোসেন শাহী আমলের প্রথম শাসক আলাউদ্দিন হোসেন শাহর মৃত্যুর পর তার জ্যেষ্ঠপুত্র নাসির খান নাসিরউদ্দিন নুসরাত শাহ উপাধি নিয়ে বাংলার সিংহাসনে বসেন। তার শাসনকাল ছিল ১৫১৯ সাল থেকে ১৫৩৩ সাল পর্যন্ত। অনুমান করা হয় এই সময়ে নসরত গাজী নামে তার এক অনুসারি শিয়ালগুনি গ্রামে মসজিদটি নির্মাণ করেন।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র    বহিঃসংযোগ   বিষয়শ্রেণী:বরিশাল জেলার প্রত্নতাত্ত্বিক স্থান বিষয়শ্রেণী:বরিশাল জেলার দর্শনীয় স্থান বিষয়শ্রেণী:বরিশাল জেলার মসজিদ বিষয়শ্রেণী:বরিশাল জেলা বিষয়শ্রেণী:হোসেন শাহী রাজবংশ
ডান|থাম্ব|250x250পিক্সেল| ১৯০৯ সালে সাইপানে নির্বাসনে নিয়ে যাওয়া জার্মান যুদ্ধজাহাজে লাউকি নামুলাউলু মামো (বাম) এবং দুই <i id="mwDQ">মাতাই</i> প্রধান। তিনটিই বক্তার মর্যাদার প্রতীক বহন করে – ফুউ (কাঠের হাতল দিয়ে জৈব সেনিট দড়ি দিয়ে তৈরি ফ্লাই হুইস্ক)। সাফোতুলাফাই হল সাভাই দ্বীপের পূর্ব প্রান্তে একটি ঐতিহ্যবাহী গ্রাম যার সামোয়ার ইতিহাসে ঐতিহাসিক ও রাজনৈতিক তাৎপর্য রয়েছে। এটি সাওয়াই দ্বীপের ঐতিহ্যবাহী কেন্দ্র, এখন ফা'আসালেলেগা রাজনৈতিক জেলার কেন্দ্রে পরিণত হয়েছে।  সাফতুলাফাই হল আসল 'পুলে', যে কারণে সাভাইকে সামোয়ার 'পুলে' বলা হয়। বহু বছর পরে, সাফতুলাফাই 'পুলে'র 'মতুয়া' হওয়ার অধিকার সংরক্ষণ করে 'পুলে'কে ছয় ভাগে ভাগ করতে বেছে নেন। আজ, সাফতুলাফাই সাওয়াইয়ের ঐতিহ্যবাহী 'পুলে' (প্রথাগত কর্তৃপক্ষ) শাসক জেলাগুলির মধ্যে একটি হিসাবে রয়ে গেছে। ফুইফাতু মালে প্রধান ( <i id="mwGA">মাতাই</i> ) কাউন্সিলের সভা অনুষ্ঠিত হয়। সাফতুলাফাই হল গ্রামের নাম যার উপ-গ্রাম রয়েছে: টুয়াসিভি, ফোগাপোয়া, ফাতাউসি, ফুইফাতু, ফুসি এবং ইভিভ।   ইতিহাস  ১৯০০-এর দশকের গোড়ার দিকে, সেই সময়ে যখন দেশটিকে জার্মান সামোয়া বলা হত (১৯০০ - ১৯১৪), এটি সেই জায়গা যা মাউ, সামোয়ার স্বাধীনতা আন্দোলনের সূচনা দেখেছিল।, Lagaga: a short history of Western Samoa by Malama Meleisea and Penelope Schoeffel Meleisea,p.117 জার্মান ঔপনিবেশিক শাসনের বিরুদ্ধে এই প্রাথমিক প্রতিরোধ আন্দোলনকে মাউ এ পুলে বলা হয়। এটির নেতৃত্বে ছিলেন সাতোতুলাফাইয়ের সুপরিচিত বক্তা লাউকি নামুলাউলু মামো।, International Dictionary of Historic Places: Asia and Oceania by Trudy Ring, Robert M. Salkin, Paul E Schellinger, Sharon La Boda, p. 726 ১৯০৯ সালে, লাউকি এবং অন্যান্য মাউ এ পুলে সমর্থকদের, যার মধ্যে তার ছোট ভাইও ছিলেন যিনি 'নামুলাউলু' পরিবারের প্রধান উপাধির ধারকও ছিলেন, ফালেলাতাইতে নামুলাউলু লাউকি কর্তৃক প্রদত্ত, জার্মান গভর্নর উইলহেম সোল্ফ দ্বারা বিচারের সম্মুখীন হন এবং সাইপানে নির্বাসিত হন। কিছু মৌ a পুলে প্রবাসে মারা যায়।, An Account of Samoan History up to 1918, Chapter V, A Record of Events in Samoa since 1822 by Te'o Tuvale   তথ্যসূত্র   বিষয়শ্রেণী:ফা'আসালেলেগার জনবহুল স্থান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:উইকিউপাত্তে স্থানাঙ্ক আছে
দুলাল তালুকদার (জন্ম ১৭ ফেব্রুয়ারি ১৯৪৬) একজন বাংলাদেশি নৃত্যবিদ, কোরিওগ্রাফার ও সংগীতজ্ঞ। তিনি হার্ভার্ড বিশ্ববিদ্যালয়ের স্কুল অব ডান্সের শিক্ষক। নৃত্যের মাধ্যমে আন্তর্জাতিক পর্যায়ে বাংলাদেশের সংস্কৃতিকে তুলে ধরার ক্ষেত্রে তিনি গুরুত্বপূর্ণ ভূমিকা পালন করেন। নৃত্যশিল্পে বিশেষ অবদানের জন্য ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে।  প্রারম্ভিক জীবন দুলাল ১৯৪৬ সালের ১৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির কলকাতায় জন্মগ্রহণ করেন। ১৯৪৭ সালে ভারত বিভাজনের সময় তার পরিবার ঢাকার কমলাপুরের ঠাকুরপাড়ায় চলে আসেন। ১৯৫৫ সালে তিনি বুলবুল ললিতকলা একাডেমিতে প্রাতিষ্ঠানিকভাবে নৃত্য শেখা শুরু করেন। তিনি এ একাডেমির প্রথম ব্যাচের শিক্ষার্থী ছিলেন। তার সহ-শিক্ষার্থী ছিলেন মন্দিরা নন্দী ও রাহিজা খানম ঝুনু এবং প্রশিক্ষক ছিলেন অজিত সান্যাল। ১৯৬৩ সালে তিনি নবাবপুর সরকারি উচ্চ বিদ্যালয় থেকে মাধ্যমিক সম্পন্ন করে ঢাকা কলেজে ভার্তি হন।  নৃত্য দুলাল ১৯৬০ সালে পাকিস্তানের জাতীয় সাংস্কৃতিক দলের সদস্য হিসেবে প্রথমবারের মত দেশের বাইরে নৃত্য পরিবেশন করেন। বাংলাদেশ স্বাধীনতা লাভের পূর্ব পর্যন্ত এ দলের সদস্য হিসেবে প্রায় ২০টি দেশে নৃত্য পরিবেশন করেন। এ সময় রাহিজা খানম ঝুনু এবং দুলাল তালুকদার নৃত্য জুটি দেশে পরিচিতি লাভ করে। তিনি ১৯৭৪ সাল থেকে স্থায়ীভাবে যুক্তরাষ্ট্রে বসবাস করছেন। যুক্তরাষ্ট্রে তিনি ম্যাসাচুসেটস ইনস্টিটিউট অব টেকনোলজি (এমআইটি), বস্টন বিশ্ববিদ্যালয় এবং লোকনৃত্যদল ‘মান্দাল’সহ বিভিন্ন প্রতিষ্ঠানে নৃত্য শিক্ষক ও প্রশিক্ষক হিসেবে কাজ করেছেন। বর্তমানে তিনি শিক্ষক হিসেবে হার্ভার্ড বিশ্ববিদ্যালয়ের স্কুল অব ডান্স বিভাগে যুক্ত। ২০১৭ সালে তার আত্মজীবনীমূলক গ্রন্থ ‘আমি’ প্রকাশিত হয়।  তথ্যসূত্র  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশী নৃত্যশিল্পী বিষয়শ্রেণী:বাংলাদেশী নৃত্য পরিচালক বিষয়শ্রেণী:বুলবুল ললিতকলা একাডেমির প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:বাংলা একাডেমির সম্মানিত ফেলো
মোহাম্মদ উল্লাহ বলতে বোঝানো যেতে পারে:   মোহাম্মদ উল্লাহ (বীর বিক্রম) –বীর বিক্রম খেতাব প্রাপ্ত বাংলাদেশের স্বাধীনতা যুদ্ধের মুক্তিযোদ্ধা।  মোহাম্মদ উল্লাহ (লক্ষ্মীপুরের রাজনীতিবিদ) –বাংলাদেশের রাজনীতিবিদ ও লক্ষ্মীপুর-৩ আসনের সাবেক সংসদ সদস্য।   আরও দেখুন    মোহাম্মদউল্লাহ –বাংলাদেশের তৃতীয় রাষ্ট্রপতি।  মোহাম্মদ উল্লাহ হাফেজ্জী –হাফেজ্জী হুজুর নামে প্রসিদ্ধ বাংলাদেশী রাজনীতিবিদ, সমাজ সংস্কারক ও ইসলামী ব্যক্তিত্ব।
সেমেটিক ভাষাগুলি আফ্রো-এশীয় ভাষা পরিবারের একটি শাখা।পশ্চিম এশিয়া,  আফ্রিকার শিং,  এবং পরবর্তীতে উত্তর আফ্রিকা,  মাল্টা,  জুড়ে ৩৩০ মিলিয়নেরও বেশি লোক তাদের দ্বারা কথা বলে।  ককেশাসে, এবং উত্তর আমেরিকা, ইউরোপ এবং অস্ট্রেলেশিয়ার বৃহৎ অভিবাসী এবং প্রবাসী সম্প্রদায়গুলিতে।পরিভাষাটি প্রথম ১৭৮০-এর দশকে গ্যোটিঙেন ইতিহাসের বিদ্যালয়ের সদস্যরা ব্যবহার করেছিলেন, যারা জেনেসিসের বইতে নোয়াহের তিন পুত্রের একজন শাম থেকে নামটি নিয়েছিলেন।  সেমেটিক ভাষাগুলি পশ্চিম এশিয়ার খুব প্রাথমিক ঐতিহাসিক তারিখ থেকে লিখিত আকারে দেখা দেয়, পূর্ব সেমিটিক আক্কাদিয়ান এবং ইব্লাইট পাঠ্য (সুমেরীয় কিউনিফর্ম থেকে অভিযোজিত একটি লিপিতে লেখা ) মেসোপটেমিয়া এবং উত্তর-পূর্বে খ্রিস্টপূর্ব ৩০ শতক এবং খ্রিস্টপূর্ব ২৫ শতক থেকে আবির্ভূত হয়। যথাক্রমে লেভান্ট।শুধুমাত্র তার আগে সত্যায়িত ভাষা সুমেরীয়, এলামাইট (২৮০০ খ্রিস্টপূর্ব থেকে ৫৫০ খ্রিস্টপূর্ব এর), উভয় ভাষা বিচ্ছিন্ন, মিশরীয়, এবং শ্রেণীবিভক্ত করা হয়নি এমন লুল্লুবি (৩০ শতাব্দী খ্রিস্টপূর্ব)।ইমোরীয় মেসোপটেমিয়া ও প্রায় ২০০০ খ্রিস্টপূর্বাব্দে উত্তর লেভান্ট হাজির, পারস্পরিক বোধগম্য দ্বারা অনুসরণ কনানীয় ভাষায়, এখনও উচ্চারিত (হিব্রু, ফোনিশীয়, মোয়াবীয়, ইদোমীয় এবং অম্মোনীয়, এবং সম্ভবত এক্রোনীয়, অমালেকীয় এবং Sutean সহ) আরামাইক, এবং উগারিতীয় ২য় সহস্রাব্দ বিইসি।  সেমেটিক ভাষা লেখার জন্য ব্যবহৃত বেশিরভাগ লিপি হল আবজাদএক ধরনের বর্ণমালার লিপি যা কিছু বা সমস্ত স্বরবর্ণকে বাদ দেয়, যা এই ভাষার জন্য সম্ভব কারণ সেমেটিক ভাষাগুলিতে ব্যঞ্জনবর্ণগুলি অর্থের প্রাথমিক বাহক।এর মধ্যে রয়েছে উগারিটিক, ফিনিশিয়ান, আরামাইক, হিব্রু, সিরিয়াক, আরবি এবং প্রাচীন দক্ষিণ আরব বর্ণমালা।ইথিওপিয়া এবং ইরিত্রিয়ার সেমেটিক ভাষা লেখার জন্য ব্যবহৃত গিজ লিপিটি প্রযুক্তিগতভাবে একটি আবুগিদা।একটি পরিবর্তিত আবজাদ যেখানে স্বরবর্ণগুলি সর্বদা ব্যঞ্জনবর্ণে যোগ করা ডায়াক্রিটিক চিহ্ন ব্যবহার করে উল্লেখ করা হয়, অন্যান্য সেমেটিক ভাষার বিপরীতে যা প্রয়োজনের ভিত্তিতে বা পরিচায়ক উদ্দেশ্যে ডায়াক্রিটিক্স নির্দেশ করে।মাল্টিজ হল একমাত্র সেমেটিক ভাষা যা লাতিন লিপিতে লেখা এবং একমাত্র সেমেটিক ভাষা যা ইউরোপীয় ইউনিয়নের অফিসিয়াল ভাষা।  সেমেটিক ভাষাগুলি তাদের অসংলগ্ন রূপবিদ্যার জন্য উল্লেখযোগ্য।অর্থাৎ, শব্দের মূলগুলি নিজেই সিলেবল বা শব্দ নয়, বরং এর পরিবর্তে ব্যঞ্জনবর্ণের বিচ্ছিন্ন সেট (সাধারণত তিনটি, একটি তথাকথিত ত্রিলিটারাল মূল তৈরি করে)।শব্দগুলি মূল থেকে তৈরি হয় উপসর্গ বা প্রত্যয় যোগ করে নয়, বরং মূল ব্যঞ্জনবর্ণের মধ্যে স্বরবর্ণ পূরণ করে (যদিও উপসর্গ এবং প্রত্যয়গুলি প্রায়শই যোগ করা হয়)।উদাহরণ স্বরূপ, আরবীতে, মূল অর্থ "লিখুন" এর ktb ফর্ম আছে।এই মূল থেকে, স্বরবর্ণগুলি পূরণ করে এবং কখনও কখনও অতিরিক্ত ব্যঞ্জনবর্ণ যোগ করে শব্দগুলি গঠিত হয়, যেমন كتاب k i t ā b "বই", كتب k u t u b "বইগুলো", كاتب k ā t i b "লেখক", كتّاب k u tt ā b "লেখকরা", كتب k a t a b a "তিনি লিখেছেন", يكتب ya kt u b u "তিনি লেখেন", ইত্যাদি।  পাদটীকা  তথ্যসূত্র    বিষয়শ্রেণী:আফ্রো-এশীয় ভাষা বিষয়শ্রেণী:আরামীয় ভাষা বিষয়শ্রেণী:আরবি ভাষা বিষয়শ্রেণী:হিব্রু ভাষা বিষয়শ্রেণী:ফিনিশীয় ভাষা
থাম্ব|৩০০পিক্সেল|কার্তেসীয় স্থানাংক ব্যবস্থার চারটি চতুর্ভাগ দ্বিমাত্রিক কার্তেসীয়  ব্যবস্থার অক্ষ দুটি কোন সমতলকে যে চারটি অসীম অঞ্চলে বিভক্ত করে সেই চারটি অঞ্চলের প্রতিটিই এক একটি চতুর্ভাগ যেখানে প্রতিটি চতুর্ভাগ দুটি অর্ধ-অক্ষ দ্বারা সীমাবদ্ধ।  চতুর্ভাগগুলোকে উত্তর-পূর্ব বা উপরের ডানদিক থেকে শুরু করে ঘড়ির কাঁটার বিপরীতে প্রথম থেকে চতুর্থ ক্রমে চিহ্নিত করা হয় এবং ১ম চতুর্ভাগ, ২য় চতুর্ভাগ... ৪র্থ চতুর্ভাগ রূপে ডাকা হয়। চিহ্নিতকরণের ক্ষেত্রে সচরাচর রোমান সংখ্যা ব্যবহার করা হয়, তবে সেটা বাধ্যতামূলক নয়। উপরের ডানদিকের চতুর্ভাগটি ১ম, উপরের বামদিকের চতুর্ভাগটি ২য়, নিচের বামদিকের চতুর্ভাগটি ৩য় এবং নিচের ডানদিকের চতুর্ভাগটি ৪র্থ চতুর্ভাগ হিসেবে সর্বদা নির্ধারণ করা হয়।  প্রথম চতুর্ভাগে (x; y) ক্রমজোড়ের চিহ্ন হবে (+; +), দ্বিতীয়টিতে (−; +), তৃতীয়টিতে (−; −) এবং চতুর্থটিতে (+; −) ।   নেমোনিক থাম্ব|none|প্রতিটি চতুর্ভাগে ত্রিকোণমিতিক ফাংশনসমূহের চিহ্ন। চতুর্ভাগসমূহে ত্রিকোণমিতিক ফাংশন অর্থাৎ ত্রিকোণমিতিক অনুপাতগুলোর চিহ্ন সহজে মনে রাখার জন্য দেশ ও কালভেদে স্মৃতি সহায়ক বিভিন্ন নেমোনিক ব্যবহার করা হয়। উপরের চিত্রের "All Science Teachers Crazy" নেমোনিকটি sine, cosine এবং tangent ফাংশনের জন্য ব্যবহার করা হয়। প্রথম চতুর্ভাগের জন্য "All" যার অর্থ সকল ফাংশন ধনাত্মক। দ্বিতীয় চতুর্ভাগের ক্ষেত্রে "Science" যার অর্থ sine এবং এর বিপরীত cosecant ফাংশন ধনাত্মক। তৃতীয় ক্ষেত্রে "Teachers" যার অর্থ tangent এবং এর বিপরীত cotangent ধনাত্মক। আর চতুর্থ চতুর্ভাগের ক্ষেত্রে "Crazy" যার অর্থ cosine এবং এর বিপরীত secant ফাংশন ধনাত্মক।  তথ্যসূত্র  বহিঃসংযোগ  প্ল্যানেটম্যাথের quadrant নিবন্ধ  বিষয়শ্রেণী:ইউক্লিডীয় সমতলীয় জ্যামিতি
ব্যবহার  এই টেমপ্লেটটি বহুবিধ ওলন্দাজ পদবির জন্য ব্যবহৃত, যা একটি মধ্য নাম + উপনামের মাঝে ভুল ধারণা নিরসন করে থাকে। এটি ওলন্দাজ বিবাহিত মহিলাদের জন্যও ব্যবহার করা হয়, যার নামগুলো জন্মগতভাবে পরিবারের নাম + বৈবাহিক নামের মাঝে ভুল ধারণা নিরসন করে থাকে।   ব্যবহার যা প্রদর্শিত হবে {{ওলন্দাজ নাম|familyname = ভান ডার সার|wrongname = সার}}  {{ওলন্দাজ নাম|ভান ডার হোখেনবান্ড|হোখেনবান্ড}}  {{ওলন্দাজ নাম|familyname = ভান ডার সার|marriedname = ভান ডেন হোখেনবান্ড|nd=married}}  {{ওলন্দাজ নাম|ভান ডেন হোখেনবান্ড|ভান ডার সার|nd=married}}    আরও দেখুন
right|thumb|300px|ডিপ বার ব্যবহার করে ডিপ ব্যায়াম ডিপ হল দেহের ঊর্ধ্বাংশের একটি শক্তিবর্ধক ব্যায়াম। সরু ও কাঁধের প্রস্থ বরাবর ডিপ মূলত ট্রাইসেপ্সকে শক্তিশালী করে, পাশাপাশি ক্রমানুযায়ী এন্টেরিয়র ডেল্টয়েডের মত প্রধান সিনারজিস্ট পেশীসমূহ, পেক্টোরালিস পেশীসমূহ (স্টারনাল, ক্ল্যাভিকুলার ও অন্যান্য অপ্রধান পেশী) এবং পিঠের রমবয়েড পেশীকেও শক্তিশালী করে। ওয়াইড আর্ম ট্রেনিং বা প্রশস্ত বাহুর ব্যায়াম পেক্টোরাল পেশীর বিকাশে অবদান রাখে, ঠিক যেভাবে ওয়াইড গ্রিপ বেঞ্চ প্রেস ব্যায়ামে পেক্টোরাল পেশীর উপর বেশি এবং ট্রাইসেপ্সের উপর কম গুরুত্ব দেওয়া হয়।  আরও দেখুন  মাসল-আপ পুল-আপ (ব্যায়াম)   তথ্যসূত্র   বিষয়শ্রেণী:দেহভরের ব্যায়াম বিষয়শ্রেণী:শক্তি প্রশিক্ষণ বিষয়শ্রেণী:শারীরিক ব্যায়াম
থাম্ব|মার্কিন যুক্তরাষ্ট্রে প্রকাশিত রাজনৈতিক কার্টুন: 'আংকেল স্যাম' জনৈক 'চিনাম্যান'কে পদাঘাত করছেন। ঊনবিংশ শতাব্দীতে প্রকাশিত কার্টুনটি চাইনিজ এক্সক্লুজন আইনকে নির্দেশ করছে। অজ্ঞাতব্যক্তিভীতি হল কোন বহিরাগত বা অপরিচিত মানুষের থেকে ভয় বা অবিশ্বাস।  অজ্ঞাতব্যক্তিভীতির প্রভাব গোষ্ঠীর ভিতরের মানুষের গোষ্ঠীর বাইরের মানুষের ওপর বা বিষয়ে সম্বন্ধ, অনুভূতি ইত্যাদিতে দেখা যায়। নিজের পরিচয় হারানোর ভয়, কর্মকাণ্ডের ওপর সন্দেহ, উগ্রতা, এবং তার উপস্থিতি নাকচ করে আগে থেকে ধারণা করে নিয়ে পবিত্রতা রক্ষা ইত্যাদি এর অন্তর্গত।Guido Bolaffi. অজ্ঞাতব্যক্তিভীতিকে "অন্য সংস্কৃতির অসমালোচনামূলক উৎকর্ষ" হিসাবে দেখানো যায়, যেখানে কোনো একটি সংস্কৃতিকে "অবাস্তব, রূঢ়বদ্ধভাবে ধৃত এবং বিদেশী" আখ্যা দেওয়া হয়।  অজ্ঞাতব্যক্তিভীতি এবং বর্ণবাদের (racism) ভেদ না বুঝে কখনো কখনো দুটি শব্দকে অন্যটির পরিবর্তে ব্যবহার করা হয়। কারণ বহুক্ষেত্রে, একই রাষ্ট্রের লোক একই বর্ণ বা জাতির হয়। সেইজন্য, অজ্ঞাতব্যক্তিভীতিকে বহিরাগত সংস্কৃতির বিরোধ বলে মনে করে পৃথক করা হয়।   সংজ্ঞা  অজ্ঞাতব্যক্তিভীতিকে "বহিরাগতের প্রতি দৃঢ়বদ্ধভাবে থাকা ভয়" বা "অচেনার ভয়" বলা যায়।Webster's New Universal Unabridged Dictionary, Dorset and Baber, Simon & Schuster অজ্ঞাতভীতির ইংরাজী শব্দ জেনোফোবিয়া (xenophobia) এসেছে গ্রিক জেনোস (ξένος) অর্থাৎ "অপরিচিত", "বহিরাগত" এবং ফোবোস (φόβος) অর্থাৎ "ভয়"-এর থেকে।  চিহ্নিতকরণ   এশিয়া   মালয়েশিয়া  ২০১৪ সালে, পেনাং রাজ্যে বিদেশিদের স্থানীয় খাবার রান্না করার উপর একটি নিষেধাজ্ঞা জারি করা হয়। খ্যাতনামা স্থানীয় রাঁধুনি রেজুয়াওয়ান ইসমাইল এই আইনের সমালোচনা করেন।  ওশিয়ানিয়া   অস্ট্রেলিয়া  ২০০৫ সালের ক্রোনুলা দাঙ্গা সংঘটিত হয় শ্বেতাঙ্গ ও লেবানিয় অস্ট্রেলীয়দের পরস্পরের প্রতি অবিশ্বাসপূর্ণ মনোভাবের জন্য।   আফ্রিকা   দক্ষিণ আফ্রিকা  থাম্ব|২৩ এপ্রিল ২০১৫-তে জোহানেসবার্গে অজ্ঞাতব্যক্তিভীতির বিরুদ্ধে প্রতিবাদ দক্ষিণ আফ্রিকায় অজ্ঞাতব্যক্তিভীতি বর্ণভেদের যুগ এবং বর্ণভেদের পরবর্তী যুগ, উভয় সময়েই দেখা গেছে। দ্বিতীয় বুয়ার্স যুদ্ধের পর বুয়ারদের এবং ব্রিটিশদের মধ্যেকার সম্বন্ধ অধিক দুর্বল হয়ে পড়ে। অনেক গরিব আফ্রিকান ব্রিটিশদের ব্যবসায়িক স্থানসমূহ আক্রমণ করে। দক্ষিণ আফ্রিকায় সেকারণে অনেক আইন গৃহীত হয়, যেমন: "ইচ্ছুক না হওয়া" ভারতীয়দের বিতাড়ন করতে প্রণয়ন করা ১৯১৩ সালের ইমিগ্রেণ্টস্ রেগুলেশন অ্যাক্ট। টাউনশিপ ফ্র্যানচাইজি অর্ডিনেন্স অব ১৯২৪-এ ভারতীয়দেরকে মিউনিসিপাল ফ্র্যানচাইজির থেকে বঞ্চিত করতে তৈরি করা হয়েছিল।  ১৯৯৪ এবং ১৯৯৫-তে জোহানেসবার্গে বিদেশীদের ওপর আক্রমণ চালানো হয়। দাবী করা হয় যে, পুলিশরা যেন বিদেশীদের তাদের দেশ থেকে বের করে দেয়। ২০০৮ এ একই স্থানে পুনরায় আক্রমণ ঘটে। হাজার হাজার বিদেশীকে স্থান ত্যাগ করতে হয়; তাদের সম্পত্তি, বাণিজ্য প্রতিষ্ঠান এবং ঘরবাড়ি লুট করা হয়। এই আক্রমণে ৫৬ জনের মৃত্যু হয়।  ২০১৫-তে, দক্ষিণ আফ্রিকায় পুনরায় অজ্ঞাতব্যক্তিভীতি সম্বন্ধীয় আক্রমণ সংঘটিত হয় জিম্বাবুয়ে থেকে আসা লোকজনের বিরুদ্ধে। জুলু রাজা গুডউইল জ্বেলিথিনি কভেকুজুলু বিদেশীদের "তল্পিতল্পা গুটিয়ে দেশ ছাড়ো" বলার পরেই এমনটা হয়। ২০ এপ্রিল ২০১৫-এর তথ্যানুযায়ী, এই ঘটনায় ৭ জনের মৃত্যু, এবং ২০০০-এরও বেশি বিদেশী স্থানচ্যুত হয়।   তথ্যসূত্র     বিষয়শ্রেণী:ভীতি বিষয়শ্রেণী:বিদ্বেষ বিষয়শ্রেণী:সমাজবিজ্ঞান বিষয়শ্রেণী:অমূলক ভীতি বিষয়শ্রেণী:ধরন অনুযায়ী পূর্বসংস্কার ও বৈষম্য বিষয়শ্রেণী:বর্ণবাদ
ফরা বাট সমডেট ফরা পরামিনথ্রা মাহ চুলালংকরন ফরা ছুঁল চম কলাও চাও যু হুয়া(থাই : พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว), বা (পঞ্চম রামা) (২০ সেপ্টেম্বর ১৮৫৩ – ২৩ অক্টোবর ১৯১০), শ্যামদেশের (থাইল্যান্ডের) চক্রী রাজবংশের পঞ্চমরাজা ছিলেন। তার রাজত্বকালে শ্যামদেশের সরকারি ও সামাজিক সংস্কারের আধুনিকীকরণ করা হয়েছিল।  মৃত্যু এবং স্বীকৃতি ১৮৯৭ এবং ১৯০৭ সালে, চুলালংকরন দু'বার ইউরোপ সফর করেছিলেন। ১৮৯৭ সালে তিনি ইউরোপ জুড়ে বিস্তৃত ভ্রমণ করেছিলেন, সিয়ামের লোকদের উপকারের জন্য তিনি অনেক বিষয়ে যা কিছু করতে পারেন তার সমস্ত কিছু শিখেছিলেন। তিনি ভ্রমণকালে অনেক ইউরোপীয় রাজ পরিবার পরিদর্শন করেছেন।  ১৯১৭ সালে থাইল্যান্ডের প্রথম বিশ্ববিদ্যালয় হিসাবে প্রতিষ্ঠিত, চুলালংকরন বিশ্ববিদ্যালয়টির নামকরণ তার নামে করা হয়।  ১৯৯৭ সালে সুইডেনের রাগুন্ডায় রাজা চুলালংকরনের সম্মানে একটি স্মৃতিসৌধ উত্থাপিত করা হয়েছিল। রাজা চুলালংকরনের ১৮৯৭ সালের ব্রাসেলস বিশ্ব মেলা পরিদর্শন এবং সুইডেন সফরের স্মরণে এটি করা হয়েছিল।   তথ্যসূত্র    বহিঃসংযোগ   Chulalongkorn – Definition of Chulalongkorn  King Chulalongkorn Day  at Chiang Mai Best  A clip of King Chulalongkorns 1897 visit to Sweden  Investiture of His Majesty Somdetch Pra Paramindr Maha Chulalonkorn, King of Siam, with the Ensigns of a Knight Grand Cross of the Most Distinguished Order of Saint Michael and Saint George  Biography of His Majesty King Chulalongkorn Rama V   বিষয়শ্রেণী:১৮৫৩-এ জন্ম বিষয়শ্রেণী:১৯১০-এ মৃত্যু বিষয়শ্রেণী:বৌদ্ধ রাজশাসক বিষয়শ্রেণী:চক্রী রাজতন্ত্র বিষয়শ্রেণী:বৃক্কের রোগে মৃত্যু বিষয়শ্রেণী:ব্যাংককের ব্যক্তি বিষয়শ্রেণী:১৯শ শতাব্দীর থাই রাজশাসক বিষয়শ্রেণী:২০শ শতাব্দীর থাই রাজশাসক